‎UN SERIAL ORIGINAL NETFLIX
‎Să recapitulăm!
‎Până acum, manualul te-a învățat ‎să preiei puterea, să-ți dobori rivalii,
‎să-ți subjugi oamenii cu brutalitate
‎și să înlocuiești adevărul obiectiv ‎cu versiunea ta a realității.
‎E timpul să împlinești ‎potențialul tiraniei,
‎transformându-ți țara în utopia
‎la care ai visat întotdeauna.
‎Cei mai periculoși și interesanți tirani
‎sunt convinși că făuresc o lume mai bună.
‎Crezi că țării îi trebuie ‎un drapel diferit? Nicio problemă!
‎Vrei să reclădești sistemul de educație
‎cu tine în centrul atenției? De ce nu?
‎Manualul îți oferă toate lecțiile ‎să-ți creezi societatea perfectă,
‎și nimeni nu l-a aplicat mai bine ‎decât Muammar Gaddafi,
‎care și-a dedicat viața ‎transformării din temelii a Libiei.
‎Indiferent cine sau ce i s-a pus în cale.
‎Câinele turbat al Orientului Mijlociu ‎își dorește o revoluție globală.
‎Urmează-i exemplul și vei descoperi
‎cum să creezi și tu ‎un rai pe Pământ etern,
‎cu tine ca steaua nordului.
‎CREAREA UNEI NOI SOCIETĂȚI ‎MUAMMAR GADDAFI
‎Viziunea excentrică a lui Gaddafi ‎a transformat viețile concetățenilor săi
‎în moduri bune, rele și stranii.
‎Gaddafi a fost o figură tragică ‎într-un sens.
‎Inițial, a vrut să schimbe în bine ‎societatea în care trăia,
‎dar a început să-și creadă propriul mit.
‎Era renumit pentru lăcomie și corupție.
‎Avea tot felul de excentricități.
‎Dormea în cort când vizita țări străine.
‎În ciuda capriciilor sale,
‎acest simbol al revoluției și modei ‎a rămas la putere 42 de ani.
‎DUBLU CÂT SADDAM
‎DE PATRU ORI CÂT HITLER
‎DE CINCI ORI CÂT AMIN
‎Înainte să vedem cum Gaddafi ‎a refăcut Libia după propriul chip,
‎trebuie să menționăm câteva fapte.
‎Am toate soluțiile aici!
‎FAPTUL 1: GADDAFI A AVUT ORIGINI UMILE
‎Părinții lui Gaddafi au fost ‎beduini nomazi analfabeți.
‎Mediul era foarte dificil.
‎Libia era printre cele mai sărace țări.
‎Nu puteai avansa în societate ‎decât înrolându-te în armată.
‎Asta a făcut Gaddafi.
‎FAPTUL 2: GADDAFI A AJUNS LA PUTERE ‎PRINTR-O LOVITURĂ DE STAT LA 26 DE ANI
‎Gaddafi îl considera corupt ‎pe monarhul susținut de Occident, Idris.
‎Nu a fost vărsare de sânge.
‎Nu existau instituții în Libia
‎destul de bine organizate ‎să îl protejeze pe rege.
‎FAPTUL 3: GADDAFI A ÎNCEPUT ‎CU INTENȚII BUNE
‎Gaddafi a început ‎ca un reformator bine-intenționat.
‎Voia să modernizeze țara.
‎A fost lăudat ca un eliberator
‎în lumile arabă și africană.
‎Dar, până la urmă, ‎nu a vrut să elibereze pe nimeni.
‎Voia să subjuge poporul.
‎Lecția lui Gaddafi prezintă potențialul ‎și pericolele clădirii unei noi societăți.
‎Dacă vrei ca a ta să reușească, ‎ai nevoie de reguli fundamentale
‎și e datoria ta să le stabilești.
‎TACTICĂ ‎FII UNA CU LEGEA
‎Ca fondator al noii societăți, ‎nu ești doar șef de stat.
‎Ești părintele patriei.
‎Ca să-ți arăți iubirea,
‎mână-ți turma cu o mână de fier!
‎Conducătorii autoritari exercită puterea
‎limitând drepturile apreciate de oameni.
‎Conducătorii adesea pretind ‎că e în interesul patriei și poporului.
‎Până la urmă, tiranii știu cel mai bine.
‎După ce a preluat puterea în 1979,
‎ayatollahul Khomeini a interzis divorțul
‎și a redus vârsta legală de măritiș ‎la șapte ani.
‎Sub Hitler, naziștii au instituit ‎o politică fermă contra fumatului
‎fiindcă Führerul nu suporta tutunul.
‎Iar Saparmurat Niyazov, ‎dictator în Turkmenistan,
‎a interzis play-backul la concerte în 2006
‎și a interzis câinii în capitală
‎fiindcă nu-i plăcea cum miros.
‎1973, DUPĂ PATRU ANI ‎DE DICTATURĂ A LUI GADDAFI
‎Ca alți dictatori, Gaddafi trebuia ‎să reprime libertățile civile,
‎așa că a interzis asociațiile ‎și libertatea de exprimare.
‎Inventa regulile din mers.
‎Conform legii islamice,
‎Gaddafi a interzis alcoolul ‎și a închis cluburile de noapte.
‎Angajarea de servitori, ‎doctorii sau avocații independenți
‎și chiar și chemarea unui taxi ‎au fost interzise.
‎Iar acțiuni domestice private ‎precum adulterul
‎se pedepseau cu biciuire ‎sau tăierea membrelor.
‎Gaddafi a interzis și sindicatele, ‎și grevele muncitorești
‎și a asaltat adevăratul inamic ‎al noii sale societăți, puii străini.
‎Gaddafi le-a spus libienilor ‎să-și crească singuri mâncarea.
‎O țară nu poate depinde de străini.
‎Și-a zis să înceapă cu puii. ‎Toți libienii trebuiau să și-i crească.
‎Dar eliberarea poporului de păsăretul ‎de la magazin nu te duce departe.
‎Până în 1976, și-a dat seama ‎că oamenii nu-i împărtășesc viziunea
‎pentru conducerea țării.
‎A devenit tot mai autocratic ‎și a eliminat alegerile.
‎Pozițiile de putere ‎au fost oferite loialiștilor.
‎Regimul s-a transformat treptat ‎într-o dictatură clasică.
‎Deși mulți libieni sunt mulțumiți ‎să-l accepte pe Gaddafi ca lider absolut,
‎au existat și adversari.
‎APRILIE 1976
‎Represiunile lui Gaddafi se sporesc,
‎iar studenții ies în stradă,
‎cerând ca libertățile lor ‎să fie restaurate.
‎E un moment de criză pentru regim.
‎Gaddafi are de ales ‎între voința poporului și a sa.
‎Pe 7 aprilie 1976, ia decizia evidentă.
‎Gaddafi își trimite armata în Tripoli ‎și Benghazi să înăbușe protestele.
‎Mulți dintre cei arestați ‎sunt eliberați mai apoi.
‎Alți nu au norocul ăsta.
‎Ca să-i dea exemplu ‎pe cei care au criticat regimul,
‎câțiva dintre ei sunt acuzați de trădare.
‎La prima aniversare a protestelor,
‎doi studenți, Omar Dabob ‎și Muhammed Ben Saoud,
‎sunt spânzurați pentru rolul lor, ‎de față cu un invitat special.
‎Din această zi, Gaddafi declară 7 aprilie ‎zi de sărbătoare.
‎Și ce mod mai bun de a sărbători
‎decât să-și adune criticii din toată țara?
‎E o nouă tradiție, care demonstrează
‎că, de acum înainte, ‎conducătorul este legea,
‎iar legea trebuie respectată.
‎E bine să definești regulile,
‎dar împlinirea potențialului ‎noii tale societăți
‎va necesita fapte mai îndrăznețe, ‎deci gândește la scară largă!
‎TACTICĂ ‎CONSTRUIEȘTE-ȚI MOȘTENIREA
‎Tiranii au proiecte grozave.
‎Acesta e unul dintre modurile ‎prin care pot obține nemurirea.
‎Un suvenir al măreției lor.
‎Alege-ți proiectele înțelept,
‎iar ele îți pot îmbunătăți țara ‎și imaginea în același timp.
‎Naziștii s-au prezentat
‎ca forța din spatele ‎rețelei de autostrăzi Autobahn,
‎care le-ar fi oferit germanilor ‎mobilitate în toată țara.
‎Iosif Stalin a aprobat construcția ‎metroului ultramodern din Moscova,
‎care a fost lăudat ca un triumf ‎al socialismului la deschidere, în 1931.
‎În timp ce dictatorul român, ‎Nicolae Ceaușescu,
‎a demolat o cincime din București ‎ca să construiască Casa Poporului.
‎Lucrările au durat 13 ani
‎și au costat trei miliarde de dolari ‎și 3.000 de vieți de muncitori.
‎Păcat că a fost răsturnat de la putere ‎și ucis înainte să fie gata!
‎Și Gaddafi avea mari ambiții, ‎și un avantaj în a le împlini.
‎Gaddafi avea resurse bogate de țiței.
‎Banii îi săreau în cont ‎direct din pământ.
‎După 1973, prețul țițeiul s-a cvadruplat ‎pe plan global.
‎A făcut sume fabuloase de bani
‎și i-a putut folosi ‎pentru orice își dorea.
‎28 AUGUST 1984 ‎DEȘERTUL SAHARA, LIBIA
‎În numele lui Allah, ‎punem piatra de temelie
‎pentru Marele râu creat de om.
‎Resursele de apă potabilă ‎erau reduse în Libia.
‎Deoarece existau acvifere uriașe ‎în sudul țării,
‎Gaddafi s-a hotărât să le exploateze.
‎Un râu creat de om care ar putea cândva ‎să transforme deșertul în ferme.
‎Ce simbol mai bun pentru o nouă lume ‎decât un deșert înflorit?
‎LIBIA
‎Gaddafi intenționa să foreze ‎în acviferul fosil nubian
‎și să transporte apa în nord ‎prin conducte și baraje uriașe.
‎Era un proiect masiv.
‎Conducte uriașe,
‎întinse pe sute de kilometri.
‎Nu era ieftin deloc.
‎BUGETUL ANUAL AL LIBIEI
‎Dar Gaddafi a văzut în acest proiect ‎giuvaierul coroanei sale,
‎care avea să alimenteze Libia cu apă ‎timp de decenii.
‎Chiar l-a numit a opta minune a lumii.
‎Din păcate, ‎construcția a întâlnit obstacole.
‎Au apărut multe probleme.
‎Corupția era înrădăcinată, ‎așa că țevile explodau și alte asemenea.
‎Lucrările la Marele râu creat de om ‎au durat aproape trei decenii.
‎Unii experți cred că rezervele de apă ‎se vor sfârși până la sfârșitul secolului.
‎Dar va fi problema altcuiva.
‎Proiectul râului a fost printre puținele
‎apreciate de poporul libanez.
‎Era un proiect prestigios ‎pe care-și putea pune numele.
‎Dar oamenii au memoria scurtă.
‎Trebuie să te asiguri că nu uită ‎cine le-a creat minunile.
‎Cum, oare?
‎Eu cred că viitorul stă în copii, ‎așa că învață-i corespunzător!
‎TACTICĂ ‎ÎNDOCTRINEAZĂ TINERETUL
‎Toți dictatorii au nevoie de o populație ‎care știe să scrie și să citească,
‎ca să lucreze la slujbe banale ‎și să-i facă bani dictatorului.
‎Dictatorii nu își doresc deloc
‎o populație educată cu idei, ‎din care pot răsări rivali.
‎Ca noua ta societate să triumfe, ‎trebuie să te apuci de treabă imediat.
‎În Libia, alfabetizarea mergea ‎mână în mână cu propaganda.
‎Bibliografia obligatorie pentru tineretul ‎din Libia conținea numai un titlu.
‎Cartea era scrisă, desigur, de Gaddafi.
‎CARTEA VERDE
‎Cartea Verde era Biblia ‎în Libia lui Gaddafi.
‎Gaddafi cita mereu din ea.
‎Erau afișe cu citate din ea.
‎Erau gânduri aleatorii.
‎Dar, fiindcă erau ale lui Gaddafi, ‎nu le putea critica nimeni.
‎Nu poți lăsa recenziile proaste ‎să stea în calea viitorului patriei.
‎Copiii dădeau examene ‎din Cartea Verde a lui Gaddafi,
‎despre ce a spus și ce înseamnă.
‎Ăsta da plan de învățământ!
‎Geniul sistemului de învățământ ‎al lui Gaddafi nu sta doar în lecții,
‎ci și în ce nu conțineau acestea.
‎În această societate libiană nouă, ‎nu se preda istoria anterioară lui Gaddafi
‎fiindcă nu are rost să înveți ‎despre vremurile grele din trecut.
‎Nici geografie nu se preda, ‎să nu se gândească lumea să plece.
‎Nici limbi străine, sunt inutile.
‎Iar fiindcă unitățile de măsurătoare ‎erau simboluri ale opresiunii,
‎a interzis sistemul metric.
‎Deci poate că n-a fost totul rău.
‎Dar, uneori, ‎în ciuda deciziilor tale calculate,
‎micuții tot nu învață ce-ți dorești tu.
‎De asta lui Gaddafi îi plăcea ‎să țină lecții în persoană,
‎ca să se asigure că mesajul e recepționat.
‎În vara anului 1984,
‎mii de școlari din Benghazi
‎au plecat într-o excursie deosebită.
‎Au fost încărcați în autobuze
‎și duși pe stadionul de baschet ‎fără acoperiș din oraș.
‎Dar aveau să vadă ‎un cu totul alt gen de joc.
‎Principala atracție era ‎Al-Sadek Hamed Al-Shuwehdy.
‎Acuzatul a mărturisit ‎că a condus activități teroriste.
‎Era un inginer de 30 de ani, ‎întors recent de la studii din SUA.
‎Publicul avea să urmărească un proces…
‎dar fusese deja condamnat.
‎Când lumea își dă seama ce va urma, ‎unii cer îndurare.
‎Alții sărbătoresc.
‎Dar ceva merge prost.
‎Condamnatul nu moare.
‎O femeie din public iese în față.
‎Numele ei este Huda Ben Amer.
‎Trăgându-l în jos cu fermitate, ‎Huda pune capăt spectacolului.
‎A devenit cunoscută drept Huda Călăul.
‎Ajutând statul să ucidă ‎o victimă nevinovată,
‎și-a început cariera politică.
‎A fost numită ministru ‎al turismului și sportului.
‎O recompensă potrivită ‎când ești un model pentru tineret!
‎Mai ales pentru fetițe!
‎Dar Huda a arătat prin exemplu
‎cât de puternice și ucigătoare ‎pot să fie femeile.
‎De asta, în timp ce clădești ‎o nouă societate,
‎trebuie să acorzi atenția potrivită ‎sexului frumos.
‎TACTICĂ ‎PUNE FEMEILE LA LOCUL LOR
‎Toți dictatorii mari din istoria modernă ‎au fost bărbați.
‎În general, ei văd femeile ‎ca pe o necesitate,
‎dar le consideră și periculoase.
‎Mentalitatea autocratică răspunde ‎pozitiv la restaurarea unei ierarhii
‎în care bărbații sunt ‎în fruntea societății.
‎Dar Gaddafi se voia un tiran modern,
‎care construia societatea perfectă ‎pentru toți cetățenii.
‎În principiu, Gaddafi declara ‎că femeile merită egalitate cu bărbații.
‎Așa că, de-a lungul domniei lui,
‎a încercat să promoveze femeile ‎la nivel simbolic.
‎Și ce simbol mai bun ‎de avans al femeilor ca acesta?
‎GARDA AMAZONIANĂ
‎Avea o gardă personală compusă din femei.
‎NUMITE MĂICUȚELE REVOLUȚIEI
‎Erau ca scoase ‎dintr-un film cu James Bond.
‎Dl Gaddafi a venit la putere în Libia ‎și ne-a eliberat.
‎Înainte, femeile nu erau libere.
‎Îl însoțeau în străinătate.
‎Gaddafi era maestru ‎în manipularea presei.
‎Știa precis ce va fi fotografiat ‎și ce se va prezenta la știri.
‎Dar în spatele ușilor închise, ‎lucrurile nu erau așa strălucitoare.
‎Nu se știa că această gardă ‎era de fapt un fel de harem.
‎Noile membre ale gărzii erau recrutate
‎în timpul călătoriilor lui Gaddafi ‎prin țară.
‎Îi plăceau femeile frumoase, ‎unele nu mai în vârstă de 14 ani.
‎Membrele gărzii erau mereu în căutare ‎de figuri noi.
‎Femeile recrutate erau invitate ‎la o recepție privată cu liderul.
‎Dacă o femeie era atinsă pe cap, ‎însemna că fusese aleasă
‎și avea să dispară în scurt timp.
‎Fie că voia sau nu,
‎avea să devină ceea ce Gaddafi numea ‎„o virgină a revoluției”.
‎Și era îndatorată liderului ei.
‎Aceste femei erau adesea abuzate ‎și violate de către Gaddafi.
‎Unele fete erau trimise înapoi ‎la familiile lor,
‎dar, în acea societate musulmană ‎tradițională, erau gonite.
‎Gaddafi a abuzat mii de femei ‎în modul acesta de-a lungul anilor.
‎Totul făcea parte ‎din viziunea lui Muammar.
‎Cea mai mare onoare era ‎să slujești Libia, deci pe el.
‎Gaddafi era patria.
‎Dictatorii au un simț de proprietate ‎asupra țării lor.
‎Îi dețin bogăția și oamenii.
‎Trupurile lor le stau la dispoziție.
‎Dacă ești Muammar Gaddafi, ‎poate să-ți pară
‎că ai tot ce-ți trebuie ‎pentru noua ta societate.
‎Bani, cetățeni loiali,
‎simbolurile concrete ale măreției tale ‎și oportunități de angajare grozave.
‎Dar nu e cazul să te culci pe lauri.
‎O lume întreagă încă nu a aflat ‎despre soluția ta pentru gloria patriei.
‎Deci de ce s-o ții pentru tine?
‎TACTICĂ ‎EXPORTĂ REVOLUȚIA
‎E o mare reușită ‎să devii stăpân absolut.
‎Dar numai o legendă vie ‎creează o mișcare globală.
‎De asta, cei mai ambițioși tirani ‎împărtășesc și cu alții.
‎În 1940, Adolf Hitler ‎a instalat un regim-marionetă
‎în Franța sub ocupație, ‎regimul de la Vichy,
‎care a retras cetățenia evreilor
‎și a trimis peste 70.000 dintre ei ‎la moarte în lagăre.
‎După al Doilea Război Mondial, ‎Iosif Stalin a susținut agresiv
‎guvernele comuniste ‎din Europa de Est și Țările Baltice,
‎creând o zonă-tampon cu țări aliate.
‎Iar Mao Zedong, din China, a oferit ‎arme, bani și provizii Vietnamului de Nord
‎ca parte din planul său ‎de a domina Asia de Sud-Est.
‎Dar nu toți tiranii ‎își fac relații așa de ușor.
‎A încercat din greu ‎să fie în centrul lumii arabe.
‎Liderii ceilalți îl desconsiderau.
‎Dar, orice ar crede restul lumii,
‎există mereu grupări care îți vor primi ‎bucuroși compania și portofelul baban.
‎Gaddafi a sponsorizat ‎multe mișcări separatiste.
‎Pe întregul glob,
‎când un grup revoluționar ‎are nevoie de bani,
‎Gaddafi sparge pușculița.
‎Însă e periculos să te aliezi ‎cu prietenii nepotriviți.
‎Căci oamenii te judecă după anturaj.
‎La ora 02:00, în Berlin,
‎bomba a explodat ‎în aglomerata discotecă La Belle.
‎Poliția spune că erau ‎500 de persoane în interior,
‎printre care soldați americani ‎în timpul liber.
‎Bomba a explodat…
‎Acești ucigași nu ar fi putut comite crima
‎fără refugiul și susținerea
‎oferite de regimuri precum cel din Libia, ‎al colonelului Gaddafi.
‎Gaddafi era terorist.
‎Voia respectul lumii, ‎în timp ce-i teroriza pe toți.
‎Refuzăm să ne plecăm în fața Americii.
‎Fiți atenți! ‎E mult mai ușor să-ți terorizezi populația
‎decât să înfrunți tot Occidentul.
‎Nimeni nu poate ucide americani ‎și apoi să se laude. Nimeni!
‎APRILIE 1986 ‎SUA BOMBARDEAZĂ LIBIA
‎Când americanii au început ‎să bombardeze Libia,
‎a fost un șoc pentru el, ‎căci se credea intangibil.
‎Zorii dezvăluie prăpădul ‎lăsat în urmă de bombe.
‎La Washington se declară ‎că țintele erau baze teroriste.
‎Această iluzie s-a destrămat brusc.
‎O fi începutul sfârșitului? Nu așa repede!
‎Când stai pe una dintre cele mai bogate ‎rezerve de țiței,
‎îți permiți mici erori de calcul.
‎Dar, după cum vei vedea, ‎manualul te apără doar cât îl urmezi.
‎Muammar va afla asta pe pielea lui.
‎TACTICĂ ‎NU SCHIMBA PLACA
‎Gaddafi o duce bine.
‎Are avere, putere, ‎un simț impecabil al modei
‎și o viziune pentru o societate ideală.
‎Dar, la trecerea în noul mileniu…
‎SUA se războiește cu Saddam Hussein,
‎iar viața ca dictator în Orientul Mijlociu ‎devine riscantă.
‎Războiul împotriva terorii abia începe.
‎Când dai de greu, manualul îți indică ‎să nu schimbi direcția.
‎Gaddafi a ales o altă cale.
‎A schimbat politici…
‎care credea că o să fie ‎pe placul lumii occidentale.
‎Libertate de exprimare și de asociere.
‎Nu a mai torturat oameni.
‎E un gest frumos…
‎dar tortura e bună ‎să închizi gura opoziției.
‎Care a fost consecința?
‎Acestea sunt mecanismele ‎prin care oamenii se organizează
‎și răstoarnă guverne.
‎FEBRUARIE 2011 ‎ÎNCEPE REVOLTA LIBIANĂ
‎E inevitabil ca aceste reforme iluminate ‎să fie văzute
‎drept ceea ce sunt, adică slăbiciune.
‎Colonele, armata vă abandonează?
‎V-am uitat limba.
‎S-au răsculat împotriva lui, ‎occidentalii au stat cu mâinile în sân
‎și a sfârșit mort.
‎Când a fost încolțit de rebeli, a spus:
‎„Nu v-am făcut nimic. ‎De ce mă tratați așa?”
‎O întrebare potrivită, ‎în majoritatea circumstanțelor.
‎Mi-a ucis fratele și vărul ‎și mi-a violat prietenele.
‎Mi-a ars casa familială.
‎Deși se poate spune ‎că ce i-a adus pierzania lui Gaddafi
‎a fost faptul că a abandonat manualul, ‎s-a înmuiat și a plătit prețul suprem.
‎Până la urmă, a fost vânat și ucis.
‎Dar ia aminte! ‎Manualul oferă o altă cale,
‎o poartă către supremul vis al tiranului:
‎un regim fără de sfârșit.
‎Ultimul capitol ne prezintă ‎regatul izolat al Coreei de Nord,
‎unde dinastia Kim a găsit cheia ‎domniei eterne.
‎Ești gata să devii zeu?